Courante

Courante (fransk for «løpe») er en fransk selskapsdans som kom på moten på 1500-tallet.

På 1600-tallet skjedde det en differensiering mellom den franske courante og den italienske  corrente. Mens courante går i et  langsomt tempo og noteres i 3/2 eller 6/4-takt, er correnten hurtigere og i 3/8 eller 3/4-takt.

Sammen med allemande, sarabande og gigue, ble couranten en fast bestanddel i den klassiske barokke suiten. Satsparet allemande-courante avløste de tradisjonelle pavane-galliard-satsene.

En courante har gjerne opptakt og punktering i første eller andre halvdel av hver takt.

 Eksempler 
mini|center|upright=2.7|Utdrag fra en courante av Michael Praetorius

To eksempler på «Courrente» fra Partita for solo fløyte i a-moll, BWV 1013 av Johann Sebastian Bach 

 Eksterne lenker 

 Courante-dans, youtube

Kategori:Hoffdans